1. melléklet

**A Mihályfa Közösségi színtereinek használati rendje**

Mihályfa Község Önkormányzat Képviselő-testületének a helyi közművelődési feladatok ellátásáról szóló 5/2019. (IV.30.) önkormányzati rendeletének mellékleteként a község közművelődési közösségi színterének használati szabályzatát az alábbiakban határozza meg.

A kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy „a közművelődéhez való jog gyakorlása közérdek, a közművelődési tevékenységek támogatása közcél.”

A község közösségi színterének szolgáltatásait, programjait bárki igénybe veheti, aki a használati szabályzatban foglalt feltételeket elfogadja.

A Közösségi színterek fenntartója: Mihályfa Község Önkormányzata Képviselő-testülete (a továbbiakban: önkormányzat)

A közösségi színtér fenntartójának címe: 8341 Mihályfa, Kossuth u. 57.

Közösségi színtér neve és címe:

Közösségi ház, 8341 Mihályfa, Kossuth u. 57.

Többfunkciós közösségi tér, 8341 Mihályfa, Kossuth u. 70/1.

A Mihályfa Közösségi színterekigénybevételének szabályozása

1. A helyiségek igénybevételének szándékát Mihályfa Község polgármesterétől legalább 8 nappal a tervezett igénybevétel előtt kell kérni. A polgármester az állandó közművelődési programok időpontjainak figyelembe vételével biztosítja a helyiségeket az igénylőknek.
2. A helyiségek ünnepnapokon és egyes munkaszüneti napokon (január 1., március 15., Húsvét hétfő, május 1., Pünkösd vasárnap és hétfő, augusztus 20., október 23., november 1., december 25-26.) nem vehető igénybe, kivéve az önkormányzat és intézményeinek saját szervezésű rendezvényeit.
3. Az önkormányzat természetbeni juttatásként, a községben működő civil szervezetek részére ingyenesen biztosítja a közösségi színtér helyiségeinek igénybevételét.
4. A közösségi színtér használata során e szabályzatban rögzített házirend betartása kötelező.

Házirend

A közösségi színteret minden érdeklődő látogathatja, igénybe veheti kulturális szolgáltatásait, berendezéseit, felszerelését és más eszközeit. Az igénybevétel előzetes egyeztetés alapján, teljes körű felelősség vállalásával történhet.

Az érdeklődők zavartalan szórakozását a közösségi és társas élet szabályainak megfelelő kulturált magatartással segítse elő minden látogató

A közösségi színtérként működő művelődési ház, illetve többfunkciós közösségi tér közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és rend megóvása minden látogató kötelessége.

A látogatók személyes tárgyainak megóvásáért a közművelődési szakember, valamint az önkormányzat nem vállalnak felelősséget.

A közművelődési szakembernek, a rendezőknek, a rendőrségnek és a tűzoltóknak az utasításait minden látogató köteles végrehajtani.

A közösségi színtér helyiségeiben, valamint az épület környékén szemetelni tilos.

A közösségi színtér helyiségeiben a nyílt láng használata, valamint a dohányzás szigorúan tilos.

A helyiségek használatba vétele, a megállapodás megkötése és a használati díj befizetése a hivatalban történik.

A közösségi színtér helyiségeibe szeszesitalt behozni – zártkörű rendezvény kivételével – nem szabad. A közösségi házat ittas állapotban látogatni tilos.

A közösségi ház épületében 14 éven aluliak 20 óra után csak szülő, vagy felnőtt korú személy felügyelete mellett tartózkodhatnak.

A rendezvény felelőse, valamint a közművelődési szakember a rendbontókat ideiglenesen vagy véglegesen kitilthatja a rendezvény területéről.

A házirend betartásáért, valamint a jogvédelmi előírások betartásáért a rendezvény felelőse egyszemélyben felel.

A házirend betartása minden látogató számára kötelező.